b'\n_START_ARTICLE_\nDog Soldiers\n_START_SECTION_\nHandling\n_START_PARAGRAPH_\nFilmen handler om en gruppe soldater fra den britiske h\xc3\xa6ren, som er p\xc3\xa5 et treningsoppdrag i det skotske h\xc3\xb8ylandet. De forventer seg en vanlig trenings-\xc3\xb8velse, men oppdager snart restene av en gruppe spesialsoldater som var p\xc3\xa5 et annet oppdrag. De finner kun en overlevende som er i sjokk og hard skadet. I det fjerne h\xc3\xb8rer de ulvehyl som flerrer stillheten, m\xc3\xb8rket holder p\xc3\xa5 \xc3\xa5 senke seg og fullm\xc3\xa5nen stiger frem. Soldatene pr\xc3\xb8ver og komme seg unna uten \xc3\xa5 bli oppdaget, men det g\xc3\xa5r snart opp for dem at de blir forfulgt, de kommer seg unna i siste liten da de blir plukket opp av en zoolog som tar dem med til en \xc3\xb8de g\xc3\xa5rd langt inne i skogen. Huset blir snart omringet av forf\xc3\xb8lgerne, som viser seg og v\xc3\xa6re varulver. Resten av filmen omhandler beleiringen av huset.'